AIŠKINAMASIS RAŠTAS

Dėl Molėtų rajono savivaldybės 2022 m. aplinkos apsaugos rėmimo specialiosios programos priemonių patvirtinimo

1. Parengto tarybos sprendimo projekto tikslai ir uždaviniai

Molėtų rajono savivaldybės 2022 m. aplinkos apsaugos rėmimo specialiosios programos priemonių (toliau – Programa) tikslas – užtikrinti sveiką, švarią aplinką, išsaugoti kraštovaizdžio savitumą.

2022 m. už teršalų išmetimą į aplinką planuojama surinkti 18 000 Eur, už valstybinius gamtos išteklius – 16 000 Eur., už medžiojamųjų gyvūnų išteklių naudojimą – 40 000 Eur ir už želdinių atkuriamąją vertę – 2000 Eur. 2021 m. likutis 65 565 Eur . Bendras programos biudžetas – 139 565 Eur.

Programą sudaro: priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą, joms įgyvendinti numatyta skirti 89 949 Eur; Savivaldybės visuomenės sveikatos rėmimo specialioji programa, kurios vykdymui numatyta skirti – 12 261 Eur; kitos aplinkosauginės priemonės, kurių vykdymui numatyta skirti –39 355 Eur.

2. Siūlomos teisinio reguliavimo nuostatos:

Priėmus sprendimą būtų įgyvendinta Savivaldybių aplinkos apsaugos rėmimo specialiosios programos įstatymo 2 straipsnio 3 dalies nuostata.

3. Laukiami rezultatai:

Priėmus sprendimą ir naudojant Programos lėšas būtų tolygiai vystomas Molėtų rajonas ir rajono gyventojams teikiamos paslaugos, viešoji infrastruktūra, informacinės visuomenės plėtra, didinamas miesto ir rajono patrauklumas verslui, turizmui ir poilsiui, sprendžiamos kraštovaizdžio atkūrimo problemos.

4. Lėšų poreikis ir jų šaltiniai:

Programos lėšos – 139 565 Eur.

5. Kiti sprendimui priimti reikalingi pagrindimai, skaičiavimai ar paaiškinimai.

-